మరణమాస్

మరణమాస్ 2025లో విడుదలైన మలయాళ సైకలాజికల్ బ్లాక్ కామెడీ సినిమా. టోవినో థామస్ ప్రొడక్షన్స్, రాఫెల్ ప్రొడక్షన్స్, వరల్డ్‌వైడ్ ఫిల్మ్స్‌ బ్యానర్‌లపై టోవినో థామస్
టింగ్‌స్టన్ థామస్, రాఫెల్ పోజోలిపరంబిల్, తంజీర్ సలామ్ నిర్మించిన ఈ సినిమాకు శివప్రసాద్ దర్శకత్వం వహించాడు. బాసిల్ జోసెఫ్, అనిష్మా అనిల్‌కుమార్, బాబు ఆంటోనీ, సిజు సన్నీ, సురేష్ కృష్ణ & రాజేష్ మాధవన్ ప్రధాన పాత్రల్లో నటించిన ఈ సినిమా ఏప్రిల్ 10న విడుదలైంది.

ఈ సినిమా మే 15 నుండి సోనీ లివ్ ఓటీటీలో మలయాళం, తమిళం, తెలుగు, హిందీ & కన్నడ భాషలలో స్ట్రీమింగ్‌ ప్రారంభమైంది.
కథ
కేరళలోని ఓ గ్రామంలో వరుస హత్యలు జరుగుతూ ఉంటాయి. చీకటిపడితే చాలు, బయటికి రావడానికి జనాలు భయపడుతూ ఉంటారు. కిల్లర్ హత్య చేసిన అనంతరం శవాల నోట్లో ‘అరటిపండు’ పెడుతూ ఉంటాడు. దాంతో అందరూ అతనిని ‘బనానా కిల్లర్’ అని పిలుచుకుంటూ ఉంటారు. అదే గ్రామానికి చెందిన ల్యూక్ (బాసిల్) జెస్సీ (అనీష్మా) ప్రేమించుకుంటారు. ‘బనానా కిల్లర్’ కేసును ఛేదించడానికి పోలీస్ ఆఫీసర్ అజయ్ రామచంద్రన్ (ఆంటోని) రంగంలోకి దిగుతాడు. లూక్ ని ఊళ్ళో అందరూ ఉండటంతో  అతనే కిల్లర్ పిలుస్తుంటారు.

జిక్కు (సురేష్ కృష్ణ) డ్రైవర్‌గా పనిచేసే ట్రావెల్స్ బస్సుకి అరవింద్ (సిజు సన్నీ)  కండక్టర్‌గా పనిచేస్తూ ఉంటాడు. 20 ఏళ్ల క్రితం కనిపించకుండా పోయిన తన తండ్రి ఎప్పుడు తిరిగి వస్తాడా అని అరవింద్ ఎదురుచూస్తూ ఉంటాడు. ఇక జిక్కూ మాత్రం త్వరలో తన పెళ్లి జరగనున్నందుకు సంతోషంతో సాధ్యమైనంత త్వరగా డ్యూటీ దిగాలని కంగారులో ఉంటాడు. ఈ క్రమంలో ‘కేశవ’ అనే ఒక వృద్ధుడిని వెంటబెట్టుకుని ఆ సీరియల్ కిల్లర్ ఈ బస్సు ఎక్కుతాడు. అతను ఆ వృద్ధుడిని చంపాలనే ఆలోచనలో ఉంటాడు. అదే సమయంలో జెస్సీ ఆ బస్సు ఎక్కుతుంది. జీవితం పట్ల సీరియస్ నెస్ లేదనీ అందువల్లనే ల్యూక్ ను కిల్లర్‌గా అనుమానిస్తున్నారని జెస్సీ భావించి లుక్ కి బ్రేకప్ చెబుతుంది. దింతో ఆమెను బ్రతిమాలటం కోసం ల్యూక్ ఆ బస్సు ఎక్కుతాడు. ఒక వైపున సైకో కిల్లర్ విషయంలో జాగ్రత్తగా ఉండాలని పోలీసులు హెచ్చరిస్తూ ఉంటే, ప్రధానమైన పాత్రలన్నీ సైకో ఉన్న బస్సులోకి వచ్చి చేరతాయి. ఆ బస్సులో ఏం జరుగుతుంది ? ఆ సైకో ఎవరు ? కేశవతో ఆ సైకోకి ఉన్న సంబంధం ఏమిటి ? జెస్సీ కోసం బస్సు ఎక్కిన ల్యూక్ కి ఎలాంటి పరిస్థితి ఎదురవుతుంది? తనపై పడిన కిల్లర్ ముద్ర నుండి ఎలా బయటపడ్డాడు? అనేదే మిగతా సినిమా కథ.
నటీనటులు
 ల్యూక్ పిపిగా బాసిల్ జోసెఫ్
 ల్యూక్ ప్రేయసి జెస్సీగా అనిష్మా అనిల్‌కుమార్
 అరవిందన్ కె. "అరువి"గా సిజు సన్నీ
 డీఎస్పీ అజయ్ రామచంద్రన్ పాత్రలో బాబు ఆంటోని
 జితిన్ కుమార్ సి. "జిక్కు"గా సురేష్ కృష్ణ
 రాజేష్ మాధవన్ శ్రీకుమార్ "SK" గా, ఒక సీరియల్ కిల్లర్
 బేబీగా జోమోన్ జ్యోతిర్
 అన్నీగా పూజా మోహన్‌రాజ్
 కేశవ కురుప్‌గా పులియనం పౌలోస్
 సుమేష్ కురుప్ గా ధీరజ్ డెన్నీ
 అలెగ్జాండర్ ప్రశాంత్ ఎస్ఐ "టైగర్" సామ్ కెడిగా  
 కొచ్చువవగా సునీల్ సుఖద
 జెస్సీ తండ్రిగా జియో బేబీ
 జర్నలిస్ట్ గా విజయ్ అజిత్
 జేసీ అమ్మమ్మగా కుదస్సనాద్ కనకం
 అంగన్‌వాడీ టీచర్‌గా నదీరా మెహ్రీన్
 డాక్టర్ గా ఎం.ఆర్. గోపకుమార్
 సంతోష్ కీజాత్తూర్, డెత్ మ్యాన్‌గా శ్రీకుమార్ చేత చంపబడ్డాడు
 నాగ సైరంధ్రి లలితగా, జిక్కుకి కాబోయే భార్య
 పుత్తన్‌తోట్టిల్ ఉమేష్‌గా టోవినో థామస్, చనిపోయిన ఈతగాడు (అతిథి పాత్ర)
 గురు సోమసుందరం, రామేశ్వరంలో టాటూ ఆర్టిస్ట్ గా (అతిథి పాత్ర)
మూలాలు

బయటి లింకులు